JUMAL KÕNELEB
Tere jälle!
Piibel kuulutab midagi imelist.
Nimelt räägib Piibel,
et kui keegi on Kristuses, siis on ta uus loodu.
Vana on kadunud, uus on asemele tulnud.
Piibel kuulutab, et kui oleme Kristuses
ning usume Jeesusesse, siis oleme hoopis uued.
Me oleme juba midagi uut.
Esimene Johannese kiri 5:1: "Igaüks, kes usub,
et Jeesus on Kristus, on Jumalast sündinud."
Kui hakkasime Temasse uskuma, sündisime uuesti ülalt.
Saime Jumala lasteks ning sündisime Jumalast.
Ta tuli oma Vaimu kaudu minu sisse elama.
Ta pesi mind puhtaks ning võttis vana ära.
Ta lepitas mind iseendaga.
Olen lepitatud Jumalaga, Kõigeväelise Taeva ja maa Loojaga.
Jumalast sündinud uus loodu, vana on kadunud, puhtaks pestud.
Piibel ütleb, et olen püha Kristuses.
Õige ehk vaba ja süüta.
Kuidas see on võimalik, Joy?
Kuidas sa võid nii öelda?
Tean, milline ma olen.
Tean kõiki oma vigasid ja raskuseid.
Kuidas on see siis nii?
Lihtsalt tean seda, mida Piibel kuulutab.
Kui uurime Piiblit, siis õpime tasapisi rohkem
mõistma seda, mis toimus Jeesuse ristitöö ajal.
Kuidas see mõjutab kuni rakutasandini minu elu?
See pole mingi lastejutuke või väike lohutav õhtupalve,
mida räägitakse siis, kui lähed jõuludel jumalateenistusele.
See on hoopis päriselt minu Looja Taevas,
kes soovib olla minuga kontaktis ning tulla minu sisse elama.
Minu ellu, minu argipäeva, raskustesse ja väljakutsetesse.
Ta saatis oma Poja maale surema kogu selle minu saasta pärast.
Ta võttis selle ära, naelutas selle ristile,
kandis mu patud, raskused, nõrkused ja kandis mu patud ristile.
Lunastas mind, et saaksin täielikult andeks
Taeva ja maa Looja ees, et olla täiesti puhas ja kõlbulik.
Kristuse töö pärast Tema ees.
Kui võtan selle kingi vastu.
See on kingitus, täiesti tasuta.
Võtan selle lihtsalt vastu.
Õigupoolest mõistan seda ja võtan selle siis vastu.
Ütlen lihtsalt, et ma nõustun.
See sobib, võtan selle vastu.
Jeesus, võtan Su vastu.
Jeesus, Sa saad tulla mu ellu.
Sel hetkel Ta tulebki.
Ilmutusraamat ütleb, et Ta seisab me südameuksel ja koputab.
Kui keegi laseb Ta sisse, siis Ta tuleb ja einestab temaga.
Kui ma ütlen: "Jeesus, Sa tohid sisse tulla!",
siis Ta tulebki mu sisse elama ja ma sünnin uuesti ülalt.
Minust saab Jumala laps.
Püha Vaim tunnistab, et see on tõde.
Iga usklik teab, et meis on tunnistus.
Kui oled uuestisündinud, on sinu sees tunnistus.
Mu süda ja vaim ühinevad sellega ning ütlevad, et see on nii.
Mul on igavene elu ja olen teel Taevasse.
Ma olen uus loodu, vana on kadunud, nii see on.
Argipäeva rahmeldamises unustame selle sageli ära.
Lisaks tuleb religioon ja ütleb,
et peab olema tublim ning süüdistab, et me pole teinud seda või teist.
Peale seda satume segadusse.
Mis seaduseid kõiki tuleb järgida, sest keegi ei suuda olla nii tubli?
See võib täiesti segadusse ajada.
Seepärast ütleb Paulus kirjas galaatlastele:
"Oh, te mõistmatud galaatlased,
kes on teid ära sõnunud, teid, kelle silme ette
Jeesus Kristus oli joonistatud ristilööduna?"
Miks te üritate seadust täita ja tekitate endale sellega pingeid.
Jätke see kohe järele!
Rõõmusõnum, evangeelium, vabadus, uuestisündimine.
Sellesse tahame süveneda, et vastata küsimusele, kes ma olen?
Kes?
Hästi jutlustad, õde.
Sa kuulutad imeliselt Sõna.
Ma olen keegi uus.
See on nii vabastav.
Kohtasin äsja ühte inimest,
keda on väikesest peale nn "Piibliga pähe pekstud".
Talle on pisikesest peale räägitud, et läheb põrgu, kui ei paranda meelt
ja ta ei saa hakkama ning temast ei saa asja.
Jumala Sõna võib ka nii lugeda, et näed ainult negatiivseid asju.
Jumal karistab, appi, appi!
Oluline on lugeda Jumala Sõna, paludes, et Püha Vaim avaks seda.
Korraga see hakkab kõnetama nagu saategi nimi on "Jumal kõneleb".
See, mida Tema esile tõstab, on midagi hoopis teistsugust.
Jumala Sõna ei saa ilma Püha Vaimuta mõista.
Kui lugeda läbi Püha Vaimu ja koos Püha Vaimuga,
siis see korraga avaneb ja saame ilmutuslikku infot.
Mitte lihtsalt mõistusega võetavat teadmist.
Me soovime jagada seda, mida Jumal on meile rääkinud
ja mida oleme õppinud sellest, kes oleme juba Kristuses.
Oleme juba käsitlenud seda, et oleme lunastatud ja lepitatud,
ning Joy rääkis, et oleme juba õiged ja pühad Temas.
Mida toob see enesega kaasa?
Piibel ütleb kirjas roomlastele 5:1: "Et me nüüd oleme
saanud õigeks usust, usu, mitte omade tegude kaudu,
siis on meil rahu Jumalaga meie Issanda Jeesuse Kristuse läbi."
Rahu Jumalaga. - Meil on rahu Jumalaga.
Selle kohta sai ka Martin Luther ilmutuse.
Kui ta katoliku mungana püüdis õppida elama vagana,
püüdis teha kõike, et olla Jumalale kõlbulik,
muudkui langes pattu ja nägi, et see ei õnnestu.
Ta ei saanud rahu südamesse.
Kogu tolleaegne katolik kirik
oli ehitanud tohutu religioosse õpetuste süsteemi,
mida kõike tuleb teha, et usuredelil üles ronida
ja almuseid andes pääsed Taeva eesõue
ning juurde makstes pääsed sealt järgmisesse edasi.
Kui eriti palju maksad, siis pääsed põrgust.
See õpetus oli veider ja ajas inimesed segadusse.
Evangeeliumi kuulutati ladina keeles ning keegi ei saanud aru.
Üleüldine ahistus ja hirm, et Jumal muudkui karistab.
Tasub vaadata Lutherist tehtud filmi, mis on hästi tehtud.
Seal ütles Martin Lutheri usuisa, teda õpetav munk:
"Nüüd on sul aeg minna kirjutatu juurde."
Ta pidas silmas Uut Testamenti.
Martin Luther hakkas esimest korda lugema Uut Testamenti.
Ta lugedes otsides vastust
oma südame hädahüüule, ahastusele ja patutundmisele,
siis korraga leidis ta sealt, et õige jääb usust elama.
Korraga ta märkab,
et kui ta usub Jeesusesse, siis ta on juba õige.
Me saame õigeks kingitusena.
Milline tohutult oluline ilmutus, mis pööras kogu maailma pea peale.
Mitte ainult kiriku vaid ka maailma.
See tõi inimestele rahu ja vabaduse.
Peamine asi ongi see, et oleme juba seda kõike Jeesuses.
Piibel ütleb järgmist..
Pauluse kirjas heebrealastele 4:2:
"Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu,
sest see ei talletunud usu läbi kuulajaisse.
Meie aga, kes oleme uskunud,
saame hingamisse, millest ta on öelnud:
"Nii ma vandusin oma vihas: Nad ei saa minu hingamisse!"
Kuigi Jumala teod on olnud valmis juba maailma rajamisest peale."
Siin öeldakse, et meie saame hingamisse.
Meie, kes oleme uskunud, nii nagu Ta on öelnud.
Martin Luther mõistis,
et kui ta usub Jeesusesse, on ta juba õige ja püha.
Korraga oli tal rahu Jumalaga.
Korraga pääses ta hingamisse.
Hingamisse.
Martin Luther oli muudkui otsinud rahu, elanud mungana,
andnud kogu elu Jeesusele, otsis püsivalt ega leidnud rahu.
Ta leidis kirjakoha, et õige jääb usust elama.
Õigus ei tulegi seadusekuulekatest tegudest.
Kiri galaatlastele 2:16:
"aga teades, et inimene ei saa õigeks Seaduse tegude kaudu,
vaid ainult usu läbi Kristusesse Jeesusesse,
siis oleme ka meie uskunud Kristusesse Jeesusesse,
et saada õigeks usust Kristusesse ja mitte Seaduse tegude kaudu,
sest Seaduse tegude kaudu ei mõisteta õigeks ühtegi inimest."
Kiri galaatlastele 2:19
"Sest ma olen Seaduse läbi Seadusele surnud.."
Seadus ütleb kogu aeg, et sa ei saa hakkama ja ei kõlba
ja sellest ei tule midagi välja ning see läheb rappa.
Kogu aeg on nii.
Ma lihtsalt annan otsad, sest see tapab mu ära.
See tunnistab mulle, et minust ei ole asja.
Sellest ei tule midagi välja.
Isegi kui oled elanud
kakskümmendviis aastat kristlasena, ei saa sa ikkagi hakkama.
See on tappev.
Kogu aeg tunnistab, et ma ei kõlba ega saa hakkama.
See kirjakoht jätkub: "Sest ma olen Seaduse läbi
Seadusele surnud, et elada Jumalale.
Ma olen ühes Kristusega risti löödud;
nüüd ei ela enam mina, vaid Kristus elab minus.
Ja mida ma nüüd elan ihus, seda ma elan usus Jumala Pojasse,
kes mind on armastanud ja on iseenese loovutanud minu eest."
Jeesuse kaudu leidis Martin Luther hingamise.
Jeesuse kaudu sai Martin Luther hingamise.
Ta mõistis, et sellest piisab.
Jeesus ütles: "See on lõpetatud."
Ristitööst piisab.
Sellele ei saa midagi lisada ega sellest midagi ära võtta.
Sellest piisab. - Aamen.
See on lõpetatud ja sellest piisab.
Kurb on mõtelda, et Martin Luther elas aastail 1500.
See on üle viiesaja aasta tagasi.
Ehtsat evangeeliumi oli kuulutatud juba kaua enne seda.
Juba 1500 aastat enne seda oli Jeesus kuulutanud
ehtsat rõõmusõnumit ja apostlid peale Teda.
Kui kergelt see moondub, isegi minu enese elus.
Kui kerge on langeda tagasi sooritamise juurde
ning hakata oma vigade tõttu kandma süü- ja häbitunnet.
Me püüame kuidagi olla Jumalale meelepärased.
Peaks evangeliseerima rohkem, peaks lugema rohkem Sõna."
"Peaks, peaks.."
Alati, kui leiad end nii mõtlemas, tuleks olla ettevaatlik.
Tõde on selles, et mõistame, et oleme Jeesuses juba õiged.
Kui Martin Luther mõistis, et on Kristuses juba õige,
siis ei loobunud ta usust, sest ei pea enam midagi tegema.
Ei läinud pidutsema.
Ta ei muutunud pööraseks.
Sellest päevast alates ta hoopis andis kogu oma elu Jeesusele.
Elu lõpuni elas ta kogu südamest Jumalale.
Seda tõeliselt suures ohus,
sest ta läks vastuollu kogu katoliku kirikuga.
Ta pandi kiriku vande alla, mis tähendas põrgusse minekut.
Selles on imeline saladus.
Kui peaksime õiguse saavutama, siis keegi meist ei suudaks seda.
Me kõik lõpetaksime varem või hiljem.
Me ei saavuta identiteeti oma tegude kaudu.
Kui me saame ja mõistame, et oleme saanud selle kingitusena,
siis see tekitab meis soovi teha õigesti.
Meis tekib tahe.
Kui loed Martin Lutheri elu ja ajalugu, siis leiad tohutult palju laule.
Teadmine, et ta on juba õige, pani ta laule kirjutama.
Ta kirjutas ühe kirikulaulu teise järel
ja need kaunid laulud ühendasid selle aja kristlasi.
Neid, kes soovisid vabadusse
seaduse ja hirmu alt, imelisse lapse seisusesse.
Juba sel hetkel tõlgiti Piibel kõikidesse keeltesse,
nii et kõik said ise hakata Piiblit lugema.
Ta sai iseseisvalt mõelda ja hakata Jumalat otsima.
Saab ise areneda, õppida, elada, kirjutada laule, olla loov.
Korraga muutus kogu lääne maailm ning me mõistsime,
et me ei pea olema enam religiooni orjad.
Oleme Jumala lapsed ja võime tegutseda, sest oleme vabad.
Võin luua, leiutada ja elada.
Ma tohin isegi elamist nautida.
Piibel ütleb kirjas heebrealastele 4:10: "sest kes läheb tema hingamisse,
see hingab ka ise oma tegudest, nii nagu Jumal oma tegudest."
Kes on pääsenud Tema hingamisse, hingab ka ise oma tegudest.
Täpselt nagu Jumal oma tegudest.
See räägib, et kui julgeme uskuda sellesse,
et olen Temas juba õige, püha ja täiesti Talle kõlbav,
siis ma pääsen hingamisse oma tegudest.
Millistest tegudest?
Nendest, millega üritan saada õigeks ning olla Jumalale meelepärane.
Mul pole seda enam vaja.
Ma võin hingata oma tegudest.
Kiri heebrealastele 4:11 ütleb lausa nii otse:
"Olgem siis agarad sisse minema sellesse hingamisse,"
Olge usinad mille jaoks?
Hingamisse pääsemiseks.
Õppigem seda nii palju, et see tõesti läheks südamesse.
Mõistaksime iga päev, et oleme õiged Kristuses
et kõlban, olen püha, olen Tema armas laps.
Tõde on see, et identiteet ei muutu.
Seda on väga oluline mõista.
Ma olen alati Jumala armas laps.
Ma olen alati Kristuses õige.
Ma olen alati püha ja Temale kõlbav Jeesuses.
Isegi siis, kui ma vahel langen.
See tähendab, et olen õige, kes vahel teeb valesid asju.
Ma püsin sellegipoolest õigena.
Ma olen õige, kes vahel teeb isegi pattu.
Seda juhtub.
Ma olen ikkagi Kristuses püha.
Ma olen ikkagi Temas õige, olen ikkagi Tema armas laps.
Identiteet ei muutu.
See annab mulle rahu.
See pole tõde, et pürgin õiguse poole, kuid kukun kogu aeg läbi.
Ma olen juba õige,
kes vahel küll kukub läbi, aga ikkagi püsib õigena.
Mitte nii, et vahel olen õige ja siis olen jälle patune,
siis püüan jälle olla õige ning jälle ei ole.
See pole nii.
Kas see pole imeline?
Nii nagu Jumal on alati sama,
nii püsin ka mina Kristuses alati samana.
Mul on rahu, mul on hingamine.
Minule on see olnud väga oluline.
Ta näeb mind alati samasugusena.
Kuigi ma olen teinud valesti,
on Tema ikka samasugune, seega täis armastust ja armu.
Vahel ma imestan, kuidas Ta seda jaksab.
Kuidas Sa ikkagi suudad mind armastada?
Miks?
Seepärast, et oled nüüd Kristuses.
Minus oled sa püha ja minus oled õige kogu aeg.
Kirjas roomlastele 8:1 on kirjutatud: "Nii ei ole nüüd enam
mingit hukkamõistu neile, kes on Kristuses Jeesuses.
Sest elu Vaimu seadus Kristuses Jeesuses
on vabastanud su patu ja surma seadusest.
Sest seda, milleks Seadus oli võimetu,
kuna see oli jõuetu inimloomuse tõttu,
on teinud Jumal, kes mõistis patu inimeses surma,
läkitades oma Poja patuse loomuse sarnasuses ja patu pärast,
et Seaduse nõuded oleksid täidetud meis,
kes me ei käi oma loomuse, vaid Vaimu järgi."
"Sest lihalik mõtteviis on surm, Vaimu mõtteviis aga elu ja rahu;
"Kes võib süüdistada Jumala valituid? "
Roomlaste 8:33.
Kes võib meid süüdistada?
"Jumal on see, kes õigeks teeb."
Ma tahaksin nüüd midagi teha.
Tahaksin tuua ühe näite.
Seeläbi mõistad seda ehk paremini.
Selle paremini mõistmiseks võime võrrelda seda olukorraga,
et korraga saan kirja, milles tuleb välja,
et Joy on ikkagi kuninglikust soost.
Näiteks oled mõne maa vürstinna. - Genova näiteks.
Genova kõlab väga uhkelt. - See on üks Itaalia linn.
Olgu, oled Genova vürstinna.
Võid selle nüüd pähe panna.
Oled ikkagi päriselt printsess.
See kuulub sulle.
No ma ei usu seda. - Olgu, aga proovi ikkagi pähe.
Ma ei julge, sest see ei saa ju olla tõsi.
Siiski on. - Ära aja.
See on nagu Disney animafilm,
kus leitakse tüdruk, kes osutub kadunud printsessiks.
Nii see on.
Piibli sõnul see on nii.
Kuidas on tunne?
Veidi raske on harjuda. - Kas pole?
Kas pole kohe uhkem tunne?
Rüht läheb kohe sirgemaks,
kui mõtled sellele, et oledki päriselt printsess.
Eneseväärikus kerkib ja hakkad veidi teisiti käituma.
Vähemalt ma peaksin, sest olen nii väärtuslik.
See on päris hea, võiksin seda kogu aeg kanda.
Lase käia.
Ma arvan, et nii juhtub,
kui võtame usus vastu identiteedi, mille annab meile Piibel.
Korraga me muutume.
See, mida Jeesus on meie eest teinud
ja mida me oleme Temas, muudab meid.
Kirjutasin sellise mõtte.
Kuna mulle on andeks antud, tahan ka mina andeks anda.
Mind on armastatud ja tahangi armastada.
Kuna olen õigeks mõistetud, tahan elada õiget elu.
Kuna olen pühitsetud, tahan elada püha elu.
Kuna mulle on andestatud, suudan minagi andestada.
Kuna Jeesus armastas mind enne
ning armastab mind, suudan ka mina armastada.
Kuna Jeesus on õige, on mul jõudu elada õigena.
Kas pole vägev?
Identiteet, mida igatsevad paljud, on meil juba olemas.
See on olemas Kristuses.
Kui võtame selle usus vastu nagu seda tegi Martin Luther,
hakkame korraga ka meie kirjutama kirikulaule.
Korraga oleme meiegi juba vabad.
Korraga on meilgi jõudu armastada, anda andeks ning elada õiget elu.
Meile on juba andestatud, meid armastatakse ja oleme õiged.
Tänu, Taevaisa, et õnnistad meid kõiki.
Tänu, Jeesus, selle eest, mida Sa oled juba teinud.
Tänu, Jeesus, selle eest,
mida Sa oled juba teinud iga inimese eest.
Kui sa pole veel võtnud Jeesust vastu, julgustan sind seda täna tegema.
Täna on päästepäev.
Kui sa pole veel päästetud, siis nüüd tasub päästetud saada.
Tingimata, et ka sina saaksid igavese elu.
Saad kõik oma patud andeks.
Need on juba andeks antud.
Pead üksnes uskuma Jeesusesse
ja sind kuulutatakse õigeks, pühaks, täielikult andeks saanuks.
Saad igavese elu.
Tänu, Jeesus, selle eest, mida Sina oled juba teinud.
Tänu, et meiegi saame laulda kiituslaule ja olla vabad.
Olla Sinu kuninglikust soost, kuningapojad ja printsessid.
Aamen.
Tahame teid tänada.
Tahame teid kõiki tõesti südamest tänada,
et toetate meid palves ja palvetate TV7 eest.
Kõiki teid, kes olete külvanud ja annetanud meie ja TV7 tööks.
Tahame teid väga õnnistada ja kuulutada just nüüd
teile kõigile Taevase Isa, Jumala õnnistust Jeesuse nimel.
Tänu, Issand, kõigi nende palukeste eest,
mida paljud meist on toonud ja annetanud.
Kui toome oma palukesed Sulle, siis Sa õnnistad.
Olgu see tänupalve teie eest.
Tänu nende hetkede eest, mida oleme saanud koos veeta.
Ole õnnistatud Jeesuse nimel, aamen.
TV7 on saanud saate "Jumal kõneleb" kohta
positiivset tagasisidet.
Näeme, et Jumal tegutseb ja aitab inimesi selle saate kaudu.
"Sain saate "Jumal kõneleb" läbi rohkelt õnnistatuks.
Aitäh Cedercreutzidele Sõna kuulutusele pühendumise eest.
Nende valitud mõtted toovad sügava rahu.
Need pole paljad sõnakõlksud vaid valitud sõnad.
Olete imeliselt siirad ja julgete end avada.
Mulle meeldib, et tegutsete paarina.
Rõõm on näha, kuidas toetate teineteist
ja toote sellega saatesse tasakaalu.
Tundub, et saan muu hulgas ka head eeskuju abieluks.
Suur tänu, Jan ja Joy."
"Aitäh, Jan ja Joy teie õnnistava taate eest.
Tahan eelkõige tänada Kristuse armastuse eest,
mida imelisel viisil vahendate.
Kutsume vaatajaid toetama saadet nii palvetega kui majanduslikult.
Annetustelefonile 9001777 helistades toetad tööd 7 euroga.
Saate lõppedes näed ekraanil TV7 Eesti kanali kontonumbreid.
Aitäh toetuse eest!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Mailis Mägi